Publication: Magyar Közlöny
Issue: MK-2001-19 (Year: 2001, Number: 19)
Era: 1990-2004
Section: A Kormány tagjai és az államtitkárok jogállásáról és felelősségéről szóló 1997. évi LXXIX. törvény 52. §-a alapján
Paragraph Index: 393

2005. május 31-ig szól. A Felügyelő Bizottság tagjai: elnök: Zsolnay László egyetemi docens, Közgazdasági Egyetem; tagok: Németh Gabriella ügyvéd, Jaczkovics László ügyvéd, Berczik Ábel osztályvezető, Pénzügyminisztérium. A felügyelő bizottsági tagság megszűnik — a tag halálával, — a felkérés időtartamának lejártával, — a tag lemondásával, — a tag visszahívásával, — a Közalapítvány megszűnésével. A felügyelő bizottsági tagság megszűnhet a közszolgálati, illetve a közalkalmazotti jogviszony megszűnésével, az Alapító döntésének függvényében. A Felügyelő Bizottság tagjai tiszteletdíjban és költségtérítésben is részesülhetnek, amelynek feltételeit, összegét és elszámolásának rendjét — az Alapító képviseletében eljáró oktatási miniszter előzetes jóváhagyásával — a Közalapítvány önálló szabályzatában kell meghatározni. A Felügyelő Bizottság a Közalapítvány működéséről készült éves könyvvizsgálói jelentésre támaszkodva vizsgálja a Közalapítvány működését. A Kuratórium elé terjesztett — a Közalapítvány Szervezeti és Működési Szabályzatában meghatározott — fontosabb jelentéseket, előterjesztéseket a Felügyelő Bizottságnak is meg kell küldeni. A Felügyelő Bizottság célvizsgálatot folytathat, ha a Közalapítvány céljait veszélyeztetve látja. Vizsgálatainál külső szakértőket is igénybe vehet. A Felügyelő Bizottság tagjai tanácskozási joggal részt vehetnek a Kuratórium ülésein. A Felügyelő Bizottság beszámoltatja a Kuratóriumot a tevékenységéről. A Felügyelő Bizottság elnökének kezdeményezésére a Kuratórium ülését 15 napon belül össze kell hívni. A Felügyelő Bizottság tapasztalatairól szükség szerint, de évente legalább egyszer beszámol az Alapító nevében eljáró miniszternek. A Felügyelő Bizottság ügyrendjét maga állapítja meg.

Source: https://magyarkozlony.hu/hivatalos-lapok/9a1c9b13ab138878cee197c225d9af1d07ff8dab/dokumentumok/07439a564aba28343c3656977e646ea504ddb091/letoltes